Source: https://www.europarl.europa.eu/doceo/document/A-8-2017-0042_RO.html
Timestamp: 2020-02-29 10:30:20+00:00
Document Index: 24613450

Matched Legal Cases: ['articolul 42', 'articolul 4', 'articolul 21', 'articolul 42', 'articolul 5', 'articolul 41']

763k 70k
referitor la implicațiile constituționale, juridice și instituționale ale politicii de securitate și apărare comune: posibilitățile oferite de Tratatul de la Lisabona
Raportori: Michael Gahler, Esteban González Pons
referitoare la implicațiile constituționale, juridice și instituționale ale politicii de securitate și apărare comune: posibilitățile oferite de Tratatul de la Lisabona
– având în vedere Protocolul (nr. 1) la tratate privind rolul parlamentelor naționale în Uniunea Europeană,
– având în vedere Protocolul (nr. 2) la tratate privind aplicarea principiilor subsidiarității și proporționalității,
– având în vedere Regulamentul (UE, Euratom) nr. 966/2012 al Parlamentului European și al Consiliului din 25 octombrie 2012 privind normele financiare aplicabile bugetului general al Uniunii și de abrogare a Regulamentului (CE, Euratom) nr. 1605/2002 al Consiliului (Regulamentul financiar),
– având în vedere Decizia (PESC) 2015/1835 a Consiliului din 12 octombrie 2015 de definire a statutului, sediului și regulamentului de funcționare ale Agenției Europene de Apărare(6),
– având în vedere Decizia Consiliului din 22 ianuarie 2001 de instituire a Comitetului politic și de securitate(7),
– având în vedere Comunicarea Comisiei din 31 noiembrie 2016 către Parlamentul European, Consiliu European, Consiliu, Comitetul Economic și Social European și Comitetul Regiunilor cu privire la Planul de acțiune european în domeniul apărării (COM(2016)0950),
F. întrucât Tratatul privind Uniunea Europeană definește în mod clar la articolele 21 alineatul (1) și (2) și al articolul 42 principiile și obiectivele în domeniul PESC și PSAC, precum și mecanismele și cadrul pentru realizarea acestora; întrucât s-au realizat progrese foarte limitate în îndeplinirea acestor obiective, în pofida numeroaselor apeluri și propuneri de implementare de către Parlament și Comisie;
I. întrucât, conform articolului 42 alienatul (2) din TUE, UE are competența de a defini și implementa o politică de securitate și apărare comună care include definirea treptată a unei politici de apărare comune a Uniunii; întrucât Uniunea ar trebui să folosească această competență pentru a-și îmbunătăți coordonarea și eficiența și pentru a completa acțiunile statelor membre, fără a afecta sau fără a se substitui competenței lor în domeniul apărării;
1. reamintește că PSAC, după cum prevede Tratatul privind Uniunea Europeană (TUE), include definirea treptată a unei politici de apărare comune a Uniunii, care va conduce la o viitoare apărare comună atunci când va decide Consiliul European, hotărând în unanimitate și când statele membre ar trebui să adopte o astfel de decizie conform normelor lor constituționale; invită statele membre să se angajeze în mod prioritar în ceea ce privește dispozițiile tratatului referitoare la PSAC și să mărească eforturile de asigurare a unor progrese concrete în îndeplinirea obiectivelor definite în dispozițiile respective;
10. îndeamnă Consiliul să revizuiască în acest sens Decizia (PESC) 2015/1835 a Consiliului de definire a statutului, sediului și regulamentului de funcționare ale Agenției Europene de Apărare;
24. consideră că articolul 4 alineatul (4) din Decizia (PESC) 2015/1835 a Consiliului de definire a statutului, sediului și regulamentului de funcționare ale Agenției europene de apărare oferă o bază necesară și solidă pentru a permite Comitetului director al AEA să acționeze ca un al treilea comitet al reprezentanților permanenți ai Uniunii, Comitetul director al apărării; consideră că acest comitet ar trebui să exercite și funcțiile consultative și de supraveghere necesare pentru implementarea cooperării structurate permanente, odată ce este stabilită;
26. îndeamnă Consiliul să revizuiască în acest sens Decizia 2001/78/PESC a Consiliului de instituire a Comitetului Politic și de Securitate, precum și Decizia (PESC) 2015/1835 a Consiliului de definire a statutului, sediului și regulamentului de funcționare ale Agenției Europene de Apărare;
55. subliniază că articolul 21 din Tratatul privind Uniunea Europeană prevede explicit că „acțiunea Uniunii pe scena internațională are la bază principiile care au inspirat crearea, dezvoltarea și extinderea sa și pe care intenționează să le promoveze în lumea întreagă: democrația, statul de drept, universalitatea și indivizibilitatea drepturilor omului și a libertăților fundamentale, respectarea demnității umane, principiile egalității și solidarității, precum și respectarea principiilor Cartei Organizației Națiunilor Unite și a dreptului internațional.”;
– să ia în considerare recomandările și orientările acestui raport, a rapoartelor Parlamentului privind punerea în aplicare a politicii de securitate și apărare comună și a celor privind Uniunea Europeană a Apărării;
– să includă, pe baza recomandărilor și orientărilor din aceste rapoarte, dispoziții într-un viitor tratat al Uniunii care:
• stabilesc forțe armate europene, capabile să desfășoare forțe de luptă pentru conflicte de mare intensitate, forțe de stabilizare pentru securizarea încetării focului sau a acordurilor de pace și pentru asigurarea misiunilor de evacuare, servicii medicale, inclusiv spitale mobile de campanie, precum și forțe pentru asigurarea logisticii militare și a ingineriei militare;
• stabilesc, în cadrul politicii comune de apărare a Uniunii, orientări precise și obligatorii pentru activarea și implementarea clauzei de ajutor reciproc și asistență;
• asigură schimbul obligatoriu de informații la nivel european între structurile naționale de informații în cadrul unor structuri de cooperare adecvate;
• instituie un grup de lucru permanent pe „probleme de apărare” în rândul membrilor Comisiei, prezidat de VP/ÎR; asociază Parlamentul cu acest grup prin reprezentanții permanenți; implică și mai mult Comisia în domeniul apărării, printr-o cercetare, o planificare și o punere în aplicare bine orientate; permite VP/ÎR să integreze problematica schimbărilor climatice în toate acțiunile externe ale UE și, în special, în PSAC;
JO L 27, 30.1.2001, p. 1.
referitoare la implicațiile constituționale, juridice și instituționale ale politicii de securitate și apărare comune: posibilitățile oferite de Tratatul de la Lisabona (2015/2343(INI))
Comisia pentru afaceri externe și Comisia pentru afaceri constituționale Esteban González Pons, Michael Gahler
Opinie minoritară depusă de deputații Sabine Lösing, Javier Couso Permuy, Takis Hadjigeorgiou, Sofia Sakorafa și Miguel Urban, aparținând Grupului GUE/NGL
Conform raportului, statele membre trebuie să pună mai multe resurse financiare la dispoziția bugetului UE în domeniul apărării, iar cheltuielile militare și cele pentru apărare trebuie suportate din bugetul respectiv; raportul cere o politică europeană în materie de armament și capabilități (PEAC). De asemenea, raportul preconizează implementarea și operaționalizarea cooperării permanente structurate (PESCO), o Carte Albă a UE privind securitatea și apărarea, o cooperare mai puternică între UE și NATO și cere o cooperare civilo-militară mai susținută.
• cere statelor membre să mărească investițiile în cheltuielile de apărare - obiectivul în materie de capacități stabilit de NATO (i.e. alocarea a minimum 2% din PIB pentru cheltuielile de apărare, ceea ce înseamnă o creștere de aproximativ100 de miliarde de euro până în 2020);
• salută activarea clauzei de apărare (articolul 42 alineatul (7) din TUE)), care depășește articolul 5 al NATO;
• solicită extinderea mecanismului ATHENA dincolo de controlul parlamentar și pledează pentru o PESCO finanțată de UE în combinație cu sistemul de grupuri tactice de luptă a UE și, în plus, cere crearea unei „forțe europene integrate” permanente;
• salută cercetarea în domeniul apărării, Fondul de apărare al UE și planul de acțiune din domeniul apărării care aduce beneficii pentru profiturile industriilor UE din domeniul apărării și securității și complexului industrial militar;
• nu conține nicio exigență fermă privind un control parlamentar semnificativ al PSAC;
- dezarmarea radicală (inclusiv nucleară) la nivelul UE și la nivel mondial;
AVIZ al Comisiei pentru bugete (26.1.2017)
destinat Comisiei pentru afaceri externe și Comisiei pentru afaceri constituționale
Comisia pentru bugete recomandă Comisiei pentru afaceri externe și Comisiei pentru afaceri constituționale, competente în fond, includerea următoarelor sugestii în propunerea de rezoluție ce urmează a fi adoptată:
1. constată că recentele evoluții politice și numeroasele amenințări care afectează atât statele membre ale UE, cât și statele NATO scot și mai mult în evidență necesitatea urgentă de a defini o veritabilă Uniune Europeană a Securității și a Apărării și de a consolida autonomia strategică a Uniunii Europene;
2. consideră că punerea în comun a resurselor financiare reprezintă un factor esențial pentru a stimula UE și statele sale membre să acționeze într-o manieră proporțională la provocările actuale din domeniul securității și apărării; subliniază că UE nu a reușit să profite pe deplin de posibilitățile oferite de Tratatul de la Lisabona, acțiunile sale fiind îngreunate de mecanisme complexe și neatractive de distribuire a costurilor; crede cu tărie că, în contextul actualului mediu securitar al UE, este extrem de important ca instrumentele prevăzute de Tratatul de la Lisabona să fie în sfârșit implementate, în special în ceea ce privește cooperarea și coordonarea între statele membre, inclusiv cu privire la aspectele financiare și bugetare;
3. reamintește că „costurile non-Europei” în ceea ce privește securitatea și apărarea, precum și potențialele câștiguri de eficiență au fost estimate ca fiind cuprinse între 26 de miliarde de euro și 130 de miliarde de euro anual, deși este extrem de dificil să încerci să estimezi un astfel de preț; subliniază importanța unor cheltuieli de apărare mai eficiente printr-o cooperare mai amplă, mai multă planificare comună și mai multe achiziții publice cu scopul de a evita dublarea, fragmentarea și absența operabilității; reamintește că industria europeană de armament poate răspunde tuturor nevoilor de apărare fără a recurge la importuri din afara Europei;
4. este ferm convins că folosirea fondurilor Uniunii prin intermediul bugetului UE ar reprezenta un semn puternic de solidaritate și coeziune și ar permite un control mai bun și mai transparent al finanțării; este convins că acest lucru face necesară creșterea bugetului UE, care ar putea fi realizată prin resurse proprii suplimentare sau prin resurse proprii mai mari la nivelul venitului național brut (VNB);
5. îndeamnă ca, pe termen scurt, să fie parcurse următoarele etape concrete:
– revizuirea substanțială și extinderea mecanismului ATHENA pentru a asigura o mai bună finanțare colectivă a misiunilor UE;
– constituirea cooperării structurate permanente (PESCO) și a fondului de lansare prevăzut la articolul 41 alineatul (3) din TUE, care ar contribui la lansarea mai rapidă a operațiunilor militare din cadrul politicii de securitate și apărare comune (PSAC);
– analizarea posibilităților de finanțare optimă a bugetului Agenției Europene de Apărare (AEA);
– implementarea integrală a acțiunii pregătitoare privind cercetarea în domeniul PSAC, recunoscând că reprezintă o inițiativă politică nouă, cu un impact semnificativ asupra bugetului UE, căreia, prin însăși natura sa, ar trebui să i se acorde în continuare resurse noi; încurajează puternic crearea unui forum consultativ specific compus din toate părțile relevante, pentru a reuni în mod optim părțile ce reprezintă cererea și oferta pentru a elabora programul propus de cercetare în domeniul apărării în cadrul viitorului CFM;
6. consideră că, pe termen lung, UE ar trebui să analizeze posibilitățile pentru un buget comun și să-l aibă ca obiectiv, inclusiv pentru structura de comandă, operațiunile și echipamentele comune, precum și un program de sine stătător al UE pentru cercetarea în domeniul PSAC, ținând cont de particularitățile sectorului apărării; așteaptă cu interes prezentarea propunerii Comisiei privind Fondul european pentru apărare;
7. încurajează ferm Comisia, Agenția Europeană de Apărare (AEA) și statele membre să participe activ la procesul de implementare a Planului de acțiune pentru apărarea europeană; invită Comisia să clarifice, în primul trimestru al anului 2017, structura juridică și sursele de finanțare ale Fondului european pentru apărare.